Ostra brava

A ostra brava, ostra de can ou tarxa (Anomia ephippium, Linnaeus 1767) é un molusco bivalvo da familia Anomiidae, da orde Ostreida, de valvas desiguais, cuncha fráxil e forma circular.

 Morfoloxía 
miniatura|Ostra brava ou ostra de can
A cuncha é fina, fráxil, rugosa e escamosa, adoito cuberta de tubos de poliquetos apegados ou algas calcarias. A superficie e contorno son irregulares. As dúas valvas son desiguais: superior maior e máis plana que a inferior, na que hai unha abertura, tamén irregular, que serve para que saia o biso que o suxeita ó substrato. A superficie interior é sempre anacarada.

Adoita medir entre 2 e 4 cm, pero pode chegar a 6 cm de diámetro.

 Hábitat e distribución 
A ostra de can vive apegada ás rochas e a outras cunchas pousadas no fondo (as irregularidades da cuncha responden ás da pedra sobre a que se fixan). Distribúese entre a franxa medioliteral ata profundidades de 40 metros, no Atlántico e Mediterráneo.

 Aproveitamento pesqueiro e comercial 
A vianda pode consumirse, lembrando á de ostra pero de peor calidade e no apreciada. De capturarse, faise con rasquetas ou coitelos para levantalas das pedras.

A semellanza coa ostra pode explicar que un dos seus nomes populares sexa o de morruncho, nome que tamén se dá ás ostras de pequeno tamaño.

 Véxase tamén 
 Outros artigos 
 Lista de bivalvos de Galicia
 Bibliografía 
 RAMONELL, Rosa: Guía dos mariscos de Galicia. Galaxia, Vigo 1985.
 Ligazóns externas 
 World Register of Marine Species

Categoría:Ostreidos
Categoría:Moluscos de Galicia
Categoría:Animais descritos en 1758